| Smilgos pėsčiųjų tiltas |
| --- |
|  |
| Tiltas nuo senamiesčio pusės |
| 

Smilgos pėsčiųjų tiltasSmilgos pėsčiųjų tiltas

55°17′23″š. pl. 23°58′55″r. ilg.﻿ / ﻿55.289605°š. pl. 23.981897°r. ilg.﻿ / 55.289605; 23.981897﻿ (Smilgos pėsčiųjų tiltas)Koordinatės: 55°17′23″š. pl. 23°58′55″r. ilg.﻿ / ﻿55.289605°š. pl. 23.981897°r. ilg.﻿ / 55.289605; 23.981897﻿ (Smilgos pėsčiųjų tiltas) |
|  |
| **Vieta** | Kėdainiai |
| **Kerta** | Smilgą |
| **Ilgis** | 24 m |
| **Plotis** | 4 m |
| **Pastatytas** | 2018 m. (rekonstr.) |
| **Konstrukcija** | Sijinis tiltas |
| **Kainavo** | apie 188 tūkst. eurų (bendra projekto vertė su takais, aikštelėmis ir kt. – apie 800 tūkst. eurų) |

**Smilgos pėsčiųjų tiltas** – metalinis pėsčiųjų tiltas Kėdainiuose, nutiestas per Smilgos upę tarp senamiesčio ir Žemaitės gyvenamojo kvartalo. Jis yra 4 m pločio ir 24 m ilgio, su mediniu dangos paklotu. Tiltas stūkso 250 m į šiaurės vakarus nuo Smilgos-Nevėžio santakos, tarp Tilto ir Žemaitės gatvių. 2018 m. rekonstruotas pėsčiųjų tiltas pakeitė čia per pusę amžiaus išstovėjųsį betoninį tiltą, kuris buvo prastos būklės, byrančiomis konstrukcijomis, su šalia per upelį nutiestais šiluminių trasų vamzdžiais.

Istorija
--------

Pasak Kėdainių vyr. architekto Vytauto Kundroto, pėsčiųjų tiltas per Smilgą buvo pastatytas apie 1966−1968 m. kai plėtėsi Žemaitės gyvenamasis kvartalas. Šis tiltas pasitarnavo jungiant miesto šilumos trasas tarp centrinės miesto katilinės J. Basanavičiaus gatvėje ir Žemaitės kvartalo katilinės. Tuomet trasos vamzdynai buvo pakabinti po tiltu. 2014 m. rengiant šilumos trasos projektą, buvo apsispręsta pakeistų vamzdžių nekabinti po susidėvėjusiu nesaugiu, pusės amžiaus senumo tiltu, kurį jau buvo numatyta perstatyti, o pakloti juos šalia, taip neužkertant kelio netolimoje ateityje rekonstruoti tiltą į naujos architektūros statinį.

Miesto bendrajame plane buvo nubrėžtos dviračių takų trasos, besidriekiančios nuo gyvenamųjų rajonų vakarinėje dalyje iki rekreacinės teritorijos – Babėnų šilo. Pakelėje šie takai jungė senamiestį, Smilgos santakos su Nevėžiu poilsio parką, Biliūno gatvės pliažą, Kėdainių dvaro parką, Babėnų šilą ir Babėnų karjero paplūdimį. Dalyje šios trasos takai jau buvo nutiesti, tačiau vienas iš svarbiausių trasos elementų – pėsčiųjų tiltas per Smilgos upę tarp senamiesčio ir Žemaitės gyvenamojo kvartalo, liko neišspręstas.

Tilto rekonstrukcijos projekte buvo numatyta demontuoti esamas sijas, rekonstruoti atramas, įrengti naujas sijas ir paklotą, atnaujinti kitas konstrukcijas, įrengti pandusą ir laiptus, suremontuoti esamus laiptus. 2018 m. per pusmetį, tiltą rekonstravo bendrovė „Kauno tiltai".

Iš viso buvo nutiesta ir atnaujinta apie 600 m pėsčiųjų bei dviračių takų su apšvietimu. Kartu atlikta daug susijųsių darbų: įrengta automobilių stovėjimo aikštelė su laisvalaikio zona ir mažosios architektūros elementais Didžiosios Rinkos a. 5, automobilių stovėjimo aikštelės Radvilų ir Josvainių gatvėse, suremontuotas pėsčiųjų tunelis po Tilto gatve ir rekonstruoti pėsčiųjų bei dviračių takai tarp Tilto ir Smilgos gatvių.

* Tilto profilis. Konstrukcijos uždengtos šonine metalo plokšteTilto profilis. Konstrukcijos uždengtos šonine metalo plokšte
* Tilto konstrukcija iš apačios. Krantai sustiprinti gabionaisTilto konstrukcija iš apačios. Krantai sustiprinti gabionais

Šaltiniai
---------

|  |  |
| --- | --- |
|  | **Vikiteka: Smilgos pėsčiųjų tiltas** – vaizdinė ir garsinė medžiaga  |

1. ↑  Patiksliname: pėsčiųjų tiltas kainavo apie 188 tūkst. eurų, o visas projektas – apie 800 tūkst. eurų *rinkosaikste.lt*
2. 1 2  Vamzdynai Kėdainiuose, prie tilto per Smilgos upę bus uždengti iki vasaros pabaigos *regionunaujienos.lt* 2015-07-22
3. ↑  Kėdainiuose rekonstruos pėsčiųjų tiltą per Smilgą *vz.lt*
4. ↑  Prasidės pėsčiųjų tilto per Smilgos upę rekonstrukcija *muge.eu*
5. ↑  Kėdainiuose užbaigtas tiltas per Smilgos upelį *statybunaujienos.lt*
6. ↑  Kėdainiuose atidaromas tiltas per Smilgos upelį *delfi.lt*
7. ↑  Atnaujintas daugiau kaip prieš 50 metų statytas tiltas per Smilgos upelį *etaplius.lt*
8. ↑  Atidarė pėsčiųjų tiltą per Smilgos upelį *rinkosaikste.lt*


| Artimiausi tiltai per Smilgą |
| --- |
| prieš srovę: | **Smilgos pėsčiųjų tiltas** | pasroviui: |
| Kėdainių J. Basanavičiaus g. tiltas | Smilgos-Nevėžio santaka |